b'\n_START_ARTICLE_\nP\xc3\xb5ltsamaa P\xc3\xbchavaimu kirik\n_START_PARAGRAPH_\nP\xc3\xb5ltsamaa P\xc3\xbchavaimu kirik on \xc3\xb5igeusu kirik P\xc3\xb5ltsamaa kihelkonnas Viljandimaal, praeguse haldusjaotuse j\xc3\xa4rgi J\xc3\xb5geva maakonnas P\xc3\xb5ltsamaal. Kirikut kasutab Eesti Apostlik-\xc3\x95igeusu Kiriku Tartu piiskopkonna P\xc3\xb5ltsamaa P\xc3\xbchavaimu kogudus._NEWLINE_Esimene P\xc3\xb5ltsamaa P\xc3\xbchavaimu koguduse kirik ehitati 1851. aastal alevi keskusest \xc3\xbche versta kaugusele Kuningam\xc3\xa4ele. See kellatorni ja viie kupliga palkkirik ehitati arhitekt Adamsoni projekti j\xc3\xa4rgi. _NEWLINE_Kehva seisukorra ja ebasobiva asukoha t\xc3\xb5ttu otsustati uus kirik ehitada sobivamasse kohta asula keskuses. Sobiv maat\xc3\xbckk kiriku ehitamiseks saadi Lossi t\xc3\xa4naval 1892. aastal. Tartu piiskopkonna arhitekti Apollon Edelsoni projekti j\xc3\xa4rgi alustati kivikiriku ehitamist 8. mail 1894, ehitaja oli S. Felder. P\xc3\xb5ltsamaa P\xc3\xbchavaimu kiriku p\xc3\xbchitseti 10. septembril 1895.'